Pop Art

alt=b|skeusennik
skeusennik|Pows 'Pop Art' rag bagas pop The Supremes

Pop Art ew gwayans art arnowydh a dhisplegyas e'n 1950ow ha 1960ow. Gwres veu gen an gravyer hag artyst Albanek Eduardo Paolozzi en Loundres, 1952. Andy Warhol, Robert Indiana hag Roy Lichtenstein ew ensamplow a artysts pop.  
Ema dhe Pop Art themys ha teknegow kemerys dhort gonisogeth bush, pecara argemydnans ha levrow bondys comyk. Emava owth usya skeusednow a wonisogeth gwerinek en le gonisogeth gorbryvelejys en art. 

 Dalleth 
Gwelys ew an Bagas Anserghogek (Sowsnek - Independent Group), fondys en Loundres en 1951 avel dalleth an gwayans 'Pop Art'. Livingstone M. 1990. Pop Art: a continuing history. New York: Abrams.Arnason H. 1968. History of modern art: painting, sculpture, architecture, New York: Abrams. Cuntel a lymners, gravyoryon, pennsery, scriforyon ha crityks en jei era ow chalenjya breusys arnowydh dhe wonisogeth keffrys ha gwelyow hengovek a "art fin". Omgussulyansow an bagas a viras ort wonisogeth gwerinek pecara argemydnans bush, fylmow, delinya ascorasow, bondys comyk, fugieth sciensek ha teknologieth. 

En cuntelles kensa an bagas en 1952, Eduardo Paolozzi a wrug areth owth usya kevres a 'collages' titlys Bunk! cuntellys ganjo dres y dermyn en Paris tredh 1947–1949. An collages a wrug consistya a 'draow diskudhys' pecara argemydnans, tus dhort levrow bondys comyk, cudhlednow levrow-termyn ha grafigow bush-ascorrys dhort gonisogeth gerys-da Americanek. Onan a'n skeusednow en y areth o collage Paolozzi a 1947, I was a Rich Man's Plaything, a gomprehendas us kensa an ger 'pop' ow tiskwedhes en cloud a vog ow tos a-dhyworth godn.  Woja areth Paolozzi en 1952, an bagas a fogellas war skeusednow gonisogeth gerys-da Americanek, en arbednek argemydnans bush. 
Gopnik A. & Varnedoe K. 1990. High & low: modern art & popular culture. New York: Museum of Modern Art.

 Methodys 
An artysts a usas for'ow jynnweythek a dhasscrifa po teknegow nag wrug posleva us diwla an artyst.

Artysts pop a venja clerder pur. An brassa radn a formys a gomprehendas amal linen dhu pecar hag en lever bondys comyk. An taklow ew plen pecara skrisel heb gwel gemusur. An liwyow ew cler, akromatek ha sempel.

En nebes collages, chanjyes po dyghtys ew taklow bownans pubdedhyek. Kevren ew Pop Art tredh gwiryonedh hag art, usys en for'ow anvaterial. Nebes geryow rag aga descrifa ew: gerys-da, consumadow, a bris isel, wharthus ha meur aga bri. 

Meur a 'Pop Art' ew academek y nas ha kalish y gonvedhes. Considrys ew bos Pop Art hag ispoyntegieth an gwayansow arnowydh diwettha, hag etho dallethoryon art woja-arnowydh. 

 Artysts pop art a vri 
 Peter Blake 
 Jim Dine
 James Gill
 Red Grooms
 Richard Hamilton 
 Keith Haring
 David Hockney
 Robert Indiana
 Jasper Johns
 Roy Lichtenstein
 John McHale 
 Claes Oldenburg
 Julian Opie
 Eduardo Paolozzi
 Peter Phillips 
 Pietro Psaier
 Robert Rauschenberg
 Larry Rivers
 James Rizzi
 James Rosenquist
 George Segal 
 Wayne Thiebaud
 Andy Warhol
 John Wesley
 Tom Wesselmann

Devynnow

Klass:Arnowedhieth